《春日游读书山怀元遗山先生四首 其三》
清代·朱云骏

性正气亦正，跌荡雄幽并。声名世耳食，知己惟一兄。

四十五年世，毁誉何轰轰。习俗安污流，所葆遂不贞。

锱铢较利害，俯仰随重轻。所以贵壁立，君子岂好争。

作者简介：朱云骏(1718-1781)，字逸湄，号画庄，清金匮人。乾隆二十一年(1756)举人。官四川隆昌知县。善诗书画。时值清廷征讨金川，云骏供应粮草，不以扰民，以劳瘁卒官。